વોશિંગ્ટન- અમેરિકાએ ભારત સાથે યોજાનારી પ્રથમ 2+2 વાટાઘાટોને અનિવાર્ય કારણોસર સ્થગિત કરી છે. અને આ માટે અમેરિકાએ ભારત સમક્ષ દિલગીરી પણ વ્યક્ત કરી છે. આપને જણાવી દઈએ કે, આગામી 6 જુલાઈના રોજ ભારત-અમેરિકા વચ્ચે 2+2 વાટાઘાટો યોજાવાની હતી. જેમાં ભારત તરફથી વિદેશપ્રધાન સુષમા સ્વરાજ અને સંરક્ષણ પ્રધાન નિર્મલા સીતારમણ ભાગ લેવાના હતા. અને તેમના અમેરિકી સમકક્ષ માઈકલ પોમ્પીયો અને અમેરિકાના સંરક્ષણ સચિવ જેમ્સ મેટીસ સાથે દ્વિપક્ષીય મુલાકાત કરવાના હતા.